Source: http://kalender.piibel.net/kal/?year=2016&month=11&fontsize=10&fontface=sans&c=1c&keel=et&viewmode=
Timestamp: 2019-09-19 10:42:49+00:00

Document:
Loosung november 2016
Kalender november 2016
NOVEMBER KUU LOOSUNG: Ja meil on veel kindlam prohvetlik sõna, ja te teete hästi, kui panete tähele seda nagu lampi, mis paistab hämaras paigas, kuni päev hakkab hahetama ning koidutäht tõuseb teie südameis. 2Pt 1,19
1. Teisipäev Issand seisab vaese paremal käel, et päästa tema hing hukkamõistjate käest. Ps 109,31 Jeesus ei häbene neid hüüda vendadeks. Hb 2,11 Õigesti elamise probleem vaevab paljusid. Nad püüavad võimalikult vähe vigu teha. Aga ikkagi ei õnnestu. See paneb meelt heitma. Sa ei suudagi olla täiuslik. Aga kui otsid Issandat Jeesust ja Tema leiad, siis õpid andeks paluma ja Tema annab sulle andeks. Nii saab tulla rahu hinge. Eenok Haamer Ap 17,1-10; 2Kr 7,2-16
2. Kolmapäev Oma tarkusega teeb mu õiglane sulane paljusid õigeks, sest ta kannab nende patusüüd. Js 53,11 Inimese Poeg ei ole tulnud, et lasta ennast teenida, vaid et ise teenida ja anda oma elu lunaks paljude eest!" Mk 10,45 Piisab sellest, et Sina ei ole kaotanud minu suhtes lootust, et Sina ei ole mind kõrvale heitnud. Toomas Paul Ilm 13,1-10; 2Kr 8,1-15
3. Neljapäev Issand ütles mulle: Sina, Iisrael, oled mu sulane, kelle läbi ma ilmutan oma au. Js 49,3 Jumal pole ära tõuganud oma rahvast, keda ta on ette ära tundnud. Rm 11,2 Sära läbi meie, et iga hing, kellega kohtume, tunneks Sinu kohalolu meie hinges. Kui nad meile otsa vaatavad, ärgu nähku nad mitte meid, vaid ainult Jeesust! John Henry Newman Mt 21,12-17(23-27); 2Kr 8,16-24
4. Reede Teiegi süda, kes nõuate Jumalat, peab elama. Ps 69,33 Jookskem kannatlikkusega meile määratud võidujooksu, vaadates usu alustajale ja täidesaatjale Jeesusele. Hb 12,1-2 Issand, milliseid ülesandeid Sa mulle ka ei paneks, tahan neid kanda nagu krooni, aga mitte nagu iket! Richard Beer Hoffmann 1Kr 3,16-23; 2Kr 9,1-15
5. Laupäev Issand ütleb: Oh et mu rahvas mind kuulaks! Ps 81,14 Jääge kindlaks ja rajatuks usule ja ärge laske end kõrvale viia evangeeliumis olevast lootusest, mida te olete kuulnud. Kl 1,23 Täiesti ma tahan armastada Sind. Sulle ennast annan, Issand, võta mind! Sind ma tahan kiita, Issand, alati, hingesid ka võita Sulle rohkesti. Andres Tetermann 2Pt 3,13-18; 2Kr 10,1-11
3. PÜHAPÄEV ENNE UUT KIRIKUAASTAT Ennäe, nüüd on ülisoodus aeg! Ennäe, nüüd on päästepäev! 2Kr 6,2 Lk 17,20-24(25-30); Ii 14,1-6; Ps 90 Jutlus: Rm 14,7-9
6. Pühapäev Sest Jumal viib kõik teod kohtusse, mis on iga salajase asja üle, olgu see hea või kuri. Kg 12,14 Kui Inimese Poeg tuleb, kas ta leiab usku maa pealt? Lk 18,8 Anna meile püha tõsidust, et lahkuksime kõigest, mis võiks meid kuidagi Sinust eemale viia, meie Jumal ja Päästja! Ludvig Harms
06.11. .
7. Esmaspäev Mina olen Issand, kes teeb head, õigust ja õiglust maal. Jr 9,23 Ülekohtust taganegu igaüks, kes nimetab Issanda nime. 2Tm 2,19 Issand, anna meile hägune pilk ebaolulise jaoks ning selge pilk kõikide Sinu tõdede nägemiseks. Søren Kierkegaard 1Pt 4,7-11; 2Kr 10,12-18
8. Teisipäev Ja ma kuulsin Issanda häält küsivat: "Keda ma läkitan? Kes meilt läheks?" Ja ma ütlesin: "Vaata, siin ma olen, läkita mind!" Js 6,8 Aga igaühele antakse Vaimu avaldus ühiseks kasuks. 1Kr 12,7 Jumal, Sa oled meid päästnud ja seadnud vilja kandma igaveseks eluks. Meie elu Sinus ei piirdu aga isikliku pääsemisega, vaid Sa liidad iga kristlase oma Ihu, koguduse liikmeks. Aita meil siis ka koguduse keskel head vilja kanda, tundes ära oma annid ja oskused ning rakendades neid ühiseks kasuks. Jeremia 18,1–10; 2.Korinther 11,1–15
9. Kolmapäev Kui sinu kohtumõistmised tabavad maad, õpivad ilmamaa elanikud õiglust. Js 26,9 Nägija Johannes kirjutab: Ma nägin taeva olevat avatud, ning ennäe: valge hobune! Selle nimi, kes tema seljas istus, on Ustav ja Tõeline ning tema mõistab kohut ja sõdib õiguses. Ilm 19,11 Ärgem unustagem, et uus elu meis endis ja meie ümber ei sünni inimtahtest, vaid Jumala Vaimust ja Sõnast. Joosep Tammo Hb 13,1-9b; 2Kr 11,16-33
10. Neljapäev Jumal, kui ma sind meenutan oma voodis ja sinule mõtlen vahikordade ajal. Ps 63,7 Oh seda Jumala rikkuse ja tarkuse ja tunnetuse sügavust! Kui väljauurimatud on tema kohtumõistmised ja äraarvamatud tema teed! Rm 11,33 Jumala suurus osutub erakordseks selles, et Tema, kes on kõikjal olev ning kõikvõimsana valitseb universumit ja jälgib kõike, mõtleb samaaegselt ka väikestele ja muretseb kõige väiksemagi eest. Ema Basilea Schlink 1Jh 2,18-26(27-29); 2Kr 12,1-10
11. Reede Issand, Sinu tunnistuste teedel ma rõõmutsen enam kui kogu rikkusest. Ps 119,14 Taevariik on kaupmehe sarnane, kes otsis ilusaid pärleid. Kui ta siis leidis ühe eriti hinnalise pärli, läks ta ja müüs maha kõik, mis tal oli, ning ostis selle. Mt 13,45-46 Iseennast saad Sa anda vaid neile, kes otsivad üksnes Sind ja Sinu riiki ja Sinu tahtmise sündimist ja ei midagi muud. Anna, Issand, et ma ei lepiks vähemaga. Toomas Paul 2Kr 6,1-10; 2Kr 12,11-21
12. Laupäev Issand, keset kogudust ma tahan kiita sind. Ps 22,23 Kannatlikkuse ja julgustuse Jumal aga andku teile, et te mõtleksite sedasama omavahel Kristuse Jeesuse eeskuju kohaselt, et te ühel meelel ja ühest suust ülistaksite Jumalat ja meie Issanda Jeesuse Kristuse Isa. Rm 15,5-6 Kiida nüüd Issandat, minu süda! Ma kiidan Teda surmani. Kuni mul elu on, tahan Teda ma kõrgeks kiita alati! Kes ihu loond ja hinge ka, kiidetud olgu lõpmata! Halleluuja, halleluuja! KLPR 298:1. Johann Daniel Herrnschmidt Mk 13,1-8; 2Kr 13,1-13
EELVIIMANE PÜHAPÄEV KIRIKUAASTAS Me kõik peame saama avalikuks Kristuse kohtujärje ees. 2Kr 5,10 Mt 25,31-46; Jr 8,4-7; Ps 51 Jutlus: Rm 8,18-23(24-25)
13. Pühapäev Issand ütleb: Ma kaitsen seda linna, et seda päästa iseenese pärast. 2Kn 19,34 Kindlana püsib Jumala seatud aluskivi, millel on see pitser: "Issand tunneb omi". 2Tm 2,19 Kristus on sedavõrd kindel alus, et sellele toetudes tohib kogu maailm seista Jumala ees. Ta toob meid nii lähedale Jumalale, et tohime Teda kõnetada taevase Isana. Võime usaldada oma elu ja surma Tema kätte. Jaan Kiivit jun
13.11. 13. november 1741 - kõik vennastekogudused austavad Jeesust Kristust kui koguduse pead ja vanemat
14. Esmaspäev See ongi, millest Issand on rääkinud, öeldes: Oma lähedaste keskel ma ilmutan oma pühadust ja kogu rahva ees ma teen nähtavaks oma au. 3Ms 10,3 Jumal on sõna läkitanud Iisraeli lastele, kuulutades evangeeliumi rahust Jeesuse Kristuse kaudu, kes on kõikide Issand. Ap 10,36 Kui laps on end vigastanud või tal on mingi muu häda, siis ta ootab kaitset ja lohutust isalt. Kui palju rohkem peaksime hädaolukorras ootama armastust taevaselt Isalt, kes ületab siiski tuhatkordselt maapealsed isad. Ema Basilea Schlink Mt 7,21-27(28-29); 2Pt 1,1-11
15. Teisipäev Siis ma ei jää häbisse, pannes tähele kõiki su käske. Ps 119,6 Vahepeal palusid jüngrid Jeesust öeldes: "Rabi, söö!" Aga tema ütles neile: "Minul on süüa rooga, mida teie ei tea." Siis arutasid jüngrid omavahel: "Kas keegi on talle süüa toonud?" Jeesus ütles neile: "Minu roog on see, et ma teen selle tahtmist, kes mu on läkitanud, ja lõpetan tema töö." Jh 4,31-34 Ühte asja ihkan üle kõige, ühte rooga alati. Kui mul see, siis nutuorus julgelt kõnnin õndsa otsani. Tahan ikka olla Tema ligi, kelle palgelt jooksis verehigi, kes ei väsind võitlemast, juues Isa karikast. KLPR 80:1. Albert Knapp Jh 3,17-21; 2Pt 1,12-21
PAASTU- JA PALVEPÄEV Õiglus ülendab rahvast, aga patt on teotuseks rahvahõimudele. Õp 14,34 Lk 13,(1-5)6-9; Js 1,10-17; 2Pt 2,1-11 Jutlus: Rm 2,1-11
16. Kolmapäev Rõõmsad olgu kõik, kes sinu juures pelgupaika otsivad. Ps 5,12 Jeesust Kristust armastate teie, kuigi te ei ole teda näinud, kellesse te praegu teda nägemata ometi usute ja rõõmustate üliväga kirgastatud rõõmuga, 1Pt 1,8 Kätel kannab, kätel kannab Ta meid armu väes. Rõõmu annab, rõõmu annab kui meil kurbus käes. Oma andidega Ta õnnistab meid otsata. Teda kiitku, Teda kiitku kõik Ta kogudus. KLPR 296:2. Jakob Tamm
17. Neljapäev Vaata, Issanda, su Jumala päralt on taevas ja taevaste taevas, maa ja kõik, mis seal on. 5Ms 10,14 Jumala nähtamatu olemus, tema jäädav vägi ja jumalikkus on ju maailma loomisest peale nähtav, kui mõeldakse tema tehtule. Rm 1,20 Elus võib olla palju asju, mille puhul ei oma erilist tähendust, kuidas keegi sellesse suhtub. On maitseasi, mida ma selga panen. On kokkuleppe ja harjumuse asi, kuidas need või teised asjad on korraldatud. Kuid elu ja tegelikkuse põhiantustega, põhiraamide ja Jumala tegudega, mis meist ei olene, peame arvestama. Jaan Kiivit jun Lk 15,1-10; 2Pt 2,12-22
18. Reede Issand, ma olen rõhutud, astu mulle appi! Js 38,14 Samuti tuleb ka Vaim appi meie nõtrusele: me ju ei tea, kuidas palvetada, nõnda nagu peab, kuid Vaim ise palub meie eest sõnatute ägamistega. Rm 8,26 Tihtilugu on meie palved nii nõrgad, et kohkume, kui Jumal hakkab neid kuulma. Osvald Tärk Hb 13,17-21; 2Pt 3,1-9
19. Laupäev Ja kui teile öeldakse: Küsitlege surnute vaime ja ennustajaid, kes sosistavad ja pomisevad, siis vastake: Kas rahvas ei peaks küsitlema oma Jumalat? Js 8,19 Aga kes hoiab Issanda poole, see on temaga üks vaim. 1Kr 6,17 Löö lõkkele, mu usu säde, et valgust leiaks minu otsiv vaim, sest valest lahutada tõde ei iial suuda usuta mu aim. Seepärast, Issand, ise süüta Sa kõik vaimsed tuled minus põlema! KLPR 365:1. Hugo Voldemar Pärno Ilm 20,11-15; 2Pt 3,10-18
SURNUTEMÄLESTUSPÜHA Teie niuded olgu vöötatud ja lambid põlegu. Lk 12,35 Mt 25,1-13; Js 65,17-19(20-22)23-2 Jutlus: Ilm 21,1-7
20. Pühapäev Kinnita mind oma ütluse järgi, et ma elaksin, ja ära lase mind sattuda häbisse mu lootuses! Ps 119,116 Aga rahu Jumal ise pühitsegu teid läbinisti ning teie vaim ja hing ja ihu olgu tervikuna hoitud laitmatuna meie Issanda Jeesuse Kristuse tulemiseks! 1Ts 5,23 Surmavõitja, Jeesus Krist', tänupalves Sinu ette kummardun, mu Eluvürst, usaldan end Sinu kätte, kes mind päästnud surma käest, vabastanud patu väest. KLPR 173:1. Aleksander Hinno
21. Esmaspäev Suured on Issanda teod, uuritavad kõigile, kellel neist on hea meel. Ps 111,2 Vaadake lilli, kuidas nad ei ketra ega koo, aga ma ütlen teile, isegi Saalomon kogu oma hiilguses ei olnud nõnda ehitud kui igaüks neist. Lk 12,27 Usaldus oma Jumala vastu ja sellest tulenev meelekindlus on suur and. Aga see antakse sellele, kes seda palub. Palu, et sa võiksid selle saada. Eenok Haamer Hb 12,18-25; Js 56,1-8
22. Teisipäev Jeruusalemma ümber on mäed ja Issand on oma rahva ümber nüüd ja igavesti. Ps 125,2 Nägija Johannes kirjutab: Ma kuulsin valju häält troonilt hüüdvat: Vaata, Jumala telk on inimeste juures ning tema asub nende juurde elama ning nemad saavad tema rahvaiks ning Jumal ise on nende juures nende Jumalaks. Ilm 21,3 Jumal annab tõelise Isana oma lastele tõotusi, mida Ta täidab. Kas võiksime oletada, et Jumal rikub oma lubadusi ega laseks meil näha nende täitumist? See on võimatu, sest Jumal on tõde ja armastus. Ema Basilea Schlink 1Pt 1,13-21; Js 56,9-12
23. Kolmapäev Ja Noa tegi kõik nii nagu Jumal teda käskis. 1Ms 6,22 Usu läbi sai Noa hoiatuse selle kohta, mida veel ei olnud näha, ja ta ehitas jumalakartuses laeva oma pere päästmiseks; ja selle kaudu ta sai selle õiguse pärijaks, mis tuleb usust. Hb 11,7 Issand, minu Jumal, Sina kannad minu eest paremini hoolt, kui mina ise seda suudan teha. Sinu armu abiga tahan ma Sind järgida, kuhu Sa iial lähed, ja mitte ise juhtida oma samme. John Henry Newman 1Kr 3,9-15; Js 57,1-13
24. Neljapäev Sest ma tean, et mu Lunastaja elab. Ii 19,25 Paulus kirjutab: Ustav on see sõna ja väärib igati vastuvõtmist, et Kristus Jeesus on tulnud maailma päästma patuseid, kelle seast esimene olen mina. 1Tm 1,15 Jeesus, Sa hinge truu sõber! Sinus on mu elu, aga iseendas olen ma surnud. Sinus olen ma õige, aga iseendas oman vaid pattu. Sinus oman täiust, sest Sa oled mulle kõik. Jää igavesti minusse! Johann Arndt 1Ts 5,9-15; Js 57,14-21
25. Reede Inimese süda kavandab oma teed, aga Issand juhib tema sammu. Õp 16,9 Teie aga öelge: Kui Issand tahab ja me veel elame, siis teeme seda või teist. Jk 4,15 Räägi, Issand, oma teenijaga. Anna meile kõrvad, et me kuuleks, silmad, et me näeks, tahe, et me kuuletuks, süda, et me armastaks. Siis ütle, mida Sa tahad, ilmuta, mida Sa tahad, käsi, mida sa tahad, nõua, mida Sa tahad. Christina Rossetti Hb 13,10-16; Js 58,1-9a
26. Laupäev Õige on otsekui puu, mis on istutatud veeojade äärde, mis vilja annab omal ajal ja mille lehed ei närtsi. Ps 1,3 Aga Vaimu vili on armastus, rõõm, rahu, pikk meel, lahkus, headus, ustavus, tasadus, enesevalitsus. Gl 5,22-23 Kui ilus, kui meist jäävad maha pühad jäljed. Osvald Tärk Ilm 21,10-14. 21-27; Js 58,9b-14
1. ADVENDIPÜHAPÄEV Vaata, sulle tuleb sinu kuningas, õiglane ja aitaja. Sk 9,9 Mt 21,1-9; Rm 13,8-12(13.14); Ps 24 Jutlus: Jr 23,5-8
27. Pühapäev Minu Sõna ei tule tagasi mu juurde tühjalt, vaid teeb, mis on mu meele järgi, ja saadab korda, milleks ma selle läkitasin. Js 55,11 Aga jüngrid läksid välja ja kuulutasid kõikjal, ning Issand toetas neid ja kinnitas sõna tunnustähtedega. Mk 16,20 Ei keegi taevast jätma Sind võinud sundida. Su armastus Sind sundis me juurde tulema. On arm, et appi tulid maailma rahvaile, kes pimeduses olid, - tõid neile valguse. KLPR 6:3. EELK Lauluraamatukomisjon
27.11. Uue kirikuaasta algus
28. Esmaspäev Õnnis on mees, kes kardab Issandat, kellele väga meeldivad ta käsud. Ps 112,1 Püsi selles, mida sa oled õppinud ja usaldanud, teades, kelle käest sa oled õppinud, ja kuna sa tunned lapsest saadik pühi kirju, mis võivad sulle tarkust anda päästeks usu kaudu, mis on Kristuses Jeesuses. 2Tm 3,14-15 Issand, kes Sa pühas sõnas annad kuulda oma häält kuulutuses, õpetuses valgustad me südant, meelt: aita, et nüüd minagi sõna seest Sind leiaksin! KLPR 181:1. Phillip Nicolai 1Pt 1,(8-9)10-13; Js 59,1-15a
29. Teisipäev Ma näitan ennast pühana teie juures paganate silme ees. Ja te saate tunda, et mina olen Issand, kui ma toon teid Iisraeli pinnale, maale, mille pärast ma oma käe vandudes üles tõstsin, et ma annan selle teie vanemaile. Hs 20,41.42 Jumal ei kahetse ju oma armuande ega kutsumist. Rm 11,29 Armsad, meiegi oleme Jumala rahvas, oleme Tema päästvates ja kujundavates kätes. Ära kohku, ära karda! Vaata, Ta teeb kõik uueks! Mitte sellepärast, et meie oleksime nii tublid, vaid sellepärast, et Tema on meie Päästja ja Lunastaja. Joosep Tammo Hb 10,32-39; Js 59,15b-21
30. Kolmapäev Ei ma lase sind mitte, kui sa mind ei õnnista! 1Ms 32,27 Palvetage püsivalt, valvake tänupalves! Kl 4,2 Kristus ei jäta ühtki otsijat vastuseta. Osvald Tärk Kl 1,9-14; Js 60,1-14

References: Ps 109
 Ps 69
 Ps 81
 Ps 90
 Ps 63
 Ps 119
 Ps 22
 Ps 51
 Ps 119
 Ps 5
 Ps 119
 Ps 111
 Ps 125
 Ps 1
 Ps 24
 Ps 112